Το DiSEqC (Digital Satellite Equipment Control-Ψηφιακός Έλεγχος Δορυφορικού Εξοπλισμού), προφέρεται "Die-Sec",     είναι ένα ειδικό πρωτόκολλο επικοινωνίας για χρήση μεταξύ ενός δορυφορικού δέκτη και μιας συσκευής, όπως ένας διακόπτης πολλών δορυφορικών πιάτων ή ένας μικρός  ρότορας ενός δορυφορικού πιάτου. Το DiSEqC αναπτύχθηκε από τον Ευρωπαϊκό  Οργανισμό Παροχής Δορυφορικών Επικοινωνιών- Eutelsat, ο οποίος τώρα λειτουργεί και ως ο οργανισμός τυποποίησης για το πρωτόκολλο.

Ιστορία 
Η Eutelsat ανέπτυξε το σύστημα για να δίνει τη δυνατότητα  στους χρήστες δορυφόρων στην Ηπειρωτική Ευρώπη να εναλλάσσονται μεταξύ των πιο δημοφιλών δορυφόρων: του SES Astra στις 19.2 ° ανατολικά και του συστήματος Hot Bird της Eutelsat στις 13 ° ανατολικά. Ως αποτέλεσμα, η συντριπτική πλειονότητα των ευρωπαϊκών δορυφορικών δεκτών υποστηρίζει την έκδοση  DiSEqC 1.0 ή υψηλότερη, με εξαίρεση όλα τα set top box που κατασκευάζονται με το όνομα Sky Digibox. Όλοι οι δέκτες που το υποστηρίζουν το πρωτόκολλο και έχουν  λάβει πιστοποίηση, μπορούν να φέρουν ένα λογότυπο που καθορίζει ποια παραλλαγή του DiSEqC υποστηρίζουν.

Πρωτόκολλο 
Το DiSEqC βασίζεται μόνο σε ένα ομοαξονικό καλώδιο, που χρησιμοποιείται (πέρα από τη μεταφορά προς το δέκτη του σήματος του δορυφόρου)   και για τη μετάδοση αμφίδρομων σημάτων δεδομένων /και σηματοδοσίας, αλλά  και για την τροφοδοσία  ισχύος για τη λειτουργία των συσκευών. Το DiSEqC χρησιμοποιείται συνήθως για τον έλεγχο διακοπτών και κινητήρων και είναι πιο ευέλικτο από τα συστήματα 13/18Volt και τόνων 22 kHz ή τεχνικές ToneBurst / MiniDiSEqC. Το DiSEqC είναι επίσης συμβατό με τους ενεργοποιητές που χρησιμοποιούνται για την περιστροφή μεγάλων πιάτων ζώνης C, όταν χρησιμοποιούνται με έναν ρυθμιστή  θέσης DiSEqC. Το DiSEqC χρησιμοποιεί παλμικό (ριπή τόνων) 22kHz ημιτόνικο σήμα στα 0,65V (± 0,25V) από κορυφή σε κορυφή. 

Το "Di" (Digital-ψηφιακό) στο όνομα του πρωτοκόλλου, αναφέρεται στην ψηφιακή φύση των σημάτων που χρησιμοποιεί για τη λειτουργία του και δεν υπονοεί τίποτα σχετικά με το είδος των εκπομπών, που χρησιμοποιείται να λαμβάνει το πιάτο. Το DiSEqC μπορεί να χρησιμοποιηθεί και με ψηφιακά και με αναλογικά δορυφορικά συστήματα.

Εκδόσεις και συμβατότητα 
Υπάρχουν διάφορες εκδόσεις του DiSEqC: 

 DiSEqC 1.0, το οποίο επιτρέπει την εναλλαγή μέχρι και 4 δορυφορικών πηγών 
 DiSEqC 1.1, το οποίο επιτρέπει την εναλλαγή μέχρι και 16 πηγών
 DiSEqC 1.2, το οποίο επιτρέπει την εναλλαγή μέχρι και 16 πηγών και τον έλεγχο ενός δορυφορικού κινητήρα ενός άξονα 
 DiSEqC 2.0, το οποίο προσθέτει αμφίδρομες επικοινωνίες στο DiSEqC 1.0 
 DiSEqC 2.1, το οποίο προσθέτει αμφίδρομες επικοινωνίες στο DiSEqC 1.1 
 DiSEqC 2.2, το οποίο προσθέτει αμφίδρομες επικοινωνίες στο DiSEqC 1.2 
 DiSEqC 3.0, το οποίο προσθέτει την απομακρυσμένη διαχείριση δεκτών στο DiSEqC 2.2 

Οι τέσσερις πρώτες παραλλαγές τυποποιήθηκαν έως τον Φεβρουάριο του 1998, πριν από τη γενικευμένη χρήση της ψηφιακής δορυφορικής τηλεόρασης. Οι νεότερες εκδόσεις είναι συμβατές προς τα πίσω με τις παλαιότερες αναθεωρήσεις, αλλά οι παλαιότερες αναθεωρήσεις δεν είναι συμβατές προς με τις νεότερες. Οι εκδόσεις 1.x και 2.x είναι συμβατές προς τα πίσω και προς τα εμπρός. 

Οι όροι DiSEqC 1.3 και 2.3 χρησιμοποιούνται επίσης συχνά από κατασκευαστές και εμπόρους λιανικής για να αναφέρονται στη χρήση του DiSEqC με άλλα πρωτόκολλα. Για παράδειγμα, το 1.3 συνήθως αναφέρεται σε έναν δέκτη που χρησιμοποιεί USALS σε συνδυασμό με το πρωτόκολλο DiSEqC 1.2. Τέτοια ορολογία δεν έχει εγκριθεί από την Eutelsat . 

Ο παρακάτω πίνακας δείχνει τη συμβατότητα μεταξύ των διαφόρων εκδόσεων DiSEqC:

Παραπομπές 

Τηλεοπτική τεχνολογία